CELEX: 32009R1012
Language: el
Date: 2009-10-26 00:00:00
Title: Κανονισμός (ΕΚ) αριθ. 1012/2009 της Επιτροπής, της 26ης Οκτωβρίου 2009 , σχετικά με τον καθορισμό των επιτοκίων που θα εφαρμοστούν για τον υπολογισμό των δαπανών χρηματοδότησης των παρεμβάσεων που συνίστανται στην αγορά, αποθεματοποίηση και διάθεση των αποθεμάτων, για το λογιστικό έτος 2010 του ΕΓΤΕ

27.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 280/44
            
         
      ΚΑΝΟΝΙΣΜΌΣ (ΕΚ) αριθ. 1012/2009 ΤΗΣ ΕΠΙΤΡΟΠΉΣ
   
   της 26ης Οκτωβρίου 2009
   σχετικά με τον καθορισμό των επιτοκίων που θα εφαρμοστούν για τον υπολογισμό των δαπανών χρηματοδότησης των παρεμβάσεων που συνίστανται στην αγορά, αποθεματοποίηση και διάθεση των αποθεμάτων, για το λογιστικό έτος 2010 του ΕΓΤΕ
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), και ιδίως το άρθρο 3 παράγραφος 3,
   Εκτιμώντας τα ακόλουθα:
   
               (1)
            
            
               Το άρθρο 4 παράγραφος 1 στοιχείο α) του κανονισμού (ΕΚ) αριθ. 884/2006 της Επιτροπής, της 21ης Ιουνίου 2006, για τις λεπτομέρειες εφαρμογής του κανονισμού (ΕΚ) αριθ. 1290/2005 του Συμβουλίου, όσον αφορά τη χρηματοδότηση των παρεμβάσεων υπό τη μορφή δημόσιας αποθεματοποίησης του ΕΓΤΕ και τη λογιστική καταχώριση των ενεργειών δημόσιας αποθεματοποίησης από τους οργανισμούς πληρωμών των κρατών μελών (2), προβλέπει ότι οι δαπάνες για τα χρηματοοικονομικά έξοδα που πραγματοποιούν τα κράτη μέλη κατά την κινητοποίηση κεφαλαίων για την αγορά προϊόντων καθορίζονται, σύμφωνα με τους όρους του παραρτήματος IV του εν λόγω κανονισμού, βάσει ενιαίου επιτοκίου για την Κοινότητα.
            
         
               (2)
            
            
               Το ενιαίο επιτόκιο για την Κοινότητα αντιστοιχεί στον μέσο όρο των επιτοκίων Euribor προθεσμίας τριών μηνών και δώδεκα μηνών, τα οποία καταγράφηκαν κατά τους έξι μήνες που προηγούνται της κοινοποίησης των κρατών μελών η οποία προβλέπεται στο παράρτημα IV σημείο I.1 πρώτο εδάφιο του κανονισμού (ΕΚ) αριθ. 884/2006, σταθμισμένα με συντελεστή ένα τρίτο και δύο τρίτα αντιστοίχως. Το επιτόκιο αυτό πρέπει να καθορίζεται κατά την έναρξη κάθε λογιστικού έτους του Ευρωπαϊκού Γεωργικού Ταμείου Εγγυήσεων (ΕΓΤΕ).
            
         
               (3)
            
            
               Ωστόσο, όταν το επιτόκιο που κοινοποιείται από ένα κράτος μέλος είναι χαμηλότερο από το ενιαίο επιτόκιο που έχει καθοριστεί για την Κοινότητα, καθορίζεται ειδικό επιτόκιο για το εν λόγω κράτος μέλος, σύμφωνα με το παράρτημα IV σημείο I.2 δεύτερο εδάφιο του κανονισμού (ΕΚ) αριθ. 884/2006.
            
         
               (4)
            
            
               Επιπλέον, σύμφωνα με το παράρτημα IV σημείο I.2 τρίτο εδάφιο του κανονισμού (ΕΚ) αριθ. 884/2006, ελλείψει κοινοποίησης από ένα κράτος μέλος υπό τη μορφή και εντός της προθεσμίας που αναφέρεται στο εν λόγω παράρτημα IV σημείο I.2 πρώτο εδάφιο, το επιτόκιο με το οποίο επιβαρύνεται το σχετικό κράτος μέλος θεωρείται ότι είναι 0 %. Σε περίπτωση που ένα κράτος μέλος δηλώσει ότι δεν είχε επιβαρυνθεί με δαπάνες για τόκους διότι δεν είχε θέσει κατά τη διάρκεια της περιόδου αναφοράς γεωργικά προϊόντα σε δημόσια αποθεματοποίηση, το ενιαίο επιτόκιο που έχει καθοριστεί από την Επιτροπή εφαρμόζεται στο εν λόγω κράτος μέλος. Η Δανία, η Λετονία, το Λουξεμβούργο, η Μάλτα, η Πορτογαλία και η Ρουμανία δήλωσαν ότι δεν επιβαρύνθηκαν με δαπάνες για τόκους διότι δεν είχαν θέσει κατά τη διάρκεια της περιόδου αναφοράς γεωργικά προϊόντα σε δημόσια αποθεματοποίηση.
            
         
               (5)
            
            
               Με βάση τις κοινοποιήσεις που έλαβε η Επιτροπή από τα κράτη μέλη, πρέπει να καθοριστούν τα εφαρμοστέα επιτόκια για το λογιστικό έτος 2010 του ΕΓΤΕ, λαμβανομένων υπόψη των διαφόρων αυτών στοιχείων.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής των γεωργικών ταμείων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Για τις δαπάνες που αφορούν τα χρηματοοικονομικά έξοδα που πραγματοποίησαν τα κράτη μέλη κατά την κινητοποίηση κεφαλαίων για την αγορά προϊόντων παρέμβασης που καταλογίζονται στο λογιστικό έτος 2010 του Ευρωπαϊκού Γεωργικού Ταμείου Εγγυήσεων (ΕΓΤΕ), τα επιτόκια που προβλέπονται στο παράρτημα IV του κανονισμού (ΕΚ) αριθ. 884/2006, κατ’ εφαρμογή του άρθρου 4 παράγραφος 1 στοιχείο α) του εν λόγω κανονισμού, καθορίζονται σε:
   
               α)
            
            
               0,0 % για το ειδικό επιτόκιο που εφαρμόζεται στην Κύπρο και στην Εσθονία·
            
         
               β)
            
            
               0,5 % για το ειδικό επιτόκιο που εφαρμόζεται στη Γερμανία και στη Φινλανδία·
            
         
               γ)
            
            
               0,6 % για το ειδικό επιτόκιο που εφαρμόζεται στην Ιρλανδία, στην Ιταλία και στη Σουηδία·
            
         
               δ)
            
            
               1,0 % για το ειδικό επιτόκιο που εφαρμόζεται στην Αυστρία·
            
         
               ε)
            
            
               1,1 % για το ειδικό επιτόκιο που εφαρμόζεται στο Βέλγιο·
            
         
               στ)
            
            
               1,5 % για το ενιαίο επιτόκιο για την Κοινότητα που εφαρμόζεται στα λοιπά κράτη μέλη.
            
         Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Οκτωβρίου 2009.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Οκτωβρίου 2009.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 209 της 11.8.2005, σ. 1.
   
      (2)  ΕΕ L 171 της 23.6.2006, σ. 35.